The Hunger (1983ko filma)

The Hunger (euskaraz Irrikia), 1983ko Tony Scott ingeles zinema zuzendariak zuzendutako beldurrezko film erotiko bat da. |Whitley Strieber idazlearen 1981eko izenburu berdineko eleberrian oinarritua dago. Catherine Deneuve, David Bowie eta Susan Sarandon aktoreek antzeztu zuten.

1983ko Cannesko Zinemaldian estreinatu zen.

Argumentua 

Miriam Blaylock (Catherine Deneuve) izeneko emakumeak ez ditu bere gogoko Pizkundeko artea eta Antzinako Egiptoko lepokoak bildumatzen bakarrik, baita maitaleak eta arimak ere. Modernoa eta dotorea, Miriam mendez-mende eta garai ezberdin ugari ezagutu eta denboraz gaindiko banpiroa da, edertasun izugarriaz bedeinkatua eta oldol egarriz madarikatua izan den emakumea. XVIII. mendean, Frantziako Erresuman, John (David Bowie) biolontxelojolearekin ezkondueta berau ere banpiro bilakatu zuen, eta gaur egun biak New York hiriko Manhattan barrutian bizi dira. Baina Johnek bere betiko gaztetasunaren kostua jasaten ari da eta zahartzea jasaten hasiko da. Hortaz, John kexkaturik Sarah Roberts (Susan Sarandon) zahartze gaixotasunetan aditua den doktorea bisitatzera joando da, baina itxaron gelan dagoela bi hamarkada zahartuko da. John kontsultatuk haserre aterako da eta Sarah doktoreak Johnen aurpegi zahartua ikustean txundituta geldituko da. Aldiz, Mirimek bere maitalea hiltzera doala ikusirik, banpirizatu eta verarekin bizi dadin ordezko maitale berri bat topatu beharko du, eta hautagaia Sarah izango da.

Aktoreak 
 Catherine Deneuve: Miriam Blaylock
 David Bowie: John Blaylock
 Susan Sarandon: Sarah Roberts doktorea
 Cliff De Young: Tom Haver
 Beth Ehlers: Alice Cavender
 Dan Hedaya: Allegrezza tenientea
 Suzanne Bertish: Phyllis
 James Aubrey: Ron
 Shane Rimmer: Arthur Jelinek
 Bessie Love: Lillybelle
 John Pankow: Gaztedi aretoko 1. telefono operadorea
 Willem Dafoe: Gaztedi aretoko 2. telefono operadorea
 Bauhaus: Diskotekan jotzen duen musika taldea
 Sophie Ward: Lonsdresko etxeko neska
 Philip Sayer: Londresko etxeko mutila

Kanpo estekak 
 IMDBko fitxa irakurgai 

Erresuma Batuko filmak
Banpiroei buruzko filmak
Film erotikoak
Lesbianismoari buruzko filmak
New Yorken girotutako filmak
Liburuetan oinarritutako filmak